**Ministru kabineta rīkojuma**

**"Par Ministru kabineta Atzinības raksta piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2016. gada 11. janvāra lēmumu (protokols Nr. 1). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Apbalvošanas padome nolēma:1. Atbalstīt Izglītības un zinātnes ministrijas ierosinājumus (2015. gada 18. decembra vēstule Nr. 01-05/5176 un 2015. gada 22. decembra vēstule Nr. 01-05/5259) par Ministru kabineta Atzinības raksta piešķiršanu: 1.1. Izglītības un zinātnes ministrijas Politikas iniciatīvu un attīstības departamenta vecākajai ekspertei **Jeļenai Muhinai** par nozīmīgu ieguldījumu iestāšanās sarunu procesa koordinēšanā Ekonomiskās sadarbības un attīstības organizācijā un panākto progresu iestāšanās sarunās;1.2. Latvijas pastāvīgajam pārstāvim Apvienoto Nāciju Organizācijā Ņujorkā vēstniekam **Jānim Mažeikam** par augsto profesionalitāti starpvaldību sarunu vešanā informācijas sabiedrības jautājumos Apvienoto Nāciju Organizācijā, nodrošinot  Latvijas starptautisko atpazīstamību;1.3. Latvijas pastāvīgajam pārstāvim Apvienoto Nāciju Organizācijā Ženēvā vēstniekam **Jānim Kārkliņam** par nozīmīgu ieguldījumu, pārstāvot Latviju Apvienoto Nāciju Organizācijā un nodrošinot Latvijas interešu aizstāvību informācijas sabiedrības jautājumos;1.4.  Latvijas Pastāvīgās pārstāvniecības Apvienoto Nāciju Organizācijā padomniecei **Elīnai Volksonei** par nozīmīgu ieguldījumu sarunu dokumentu sagatavošanā un ekspertu sarunu vešanā Apvienoto Nāciju Organizācijā, nodrošinot Latvijas starptautisko atpazīstamību. 2. Atbalstīt Latvijas Zinātņu akadēmijas ierosinājumu (2015. gada 5. janvāra vēstule Nr. 1.1-1/7) par Ministru kabineta Atzinības raksta piešķiršanu Latvijas Zinātņu akadēmijas akadēmiķim profesoram habilitētajam ķīmijas doktoram **Raimondam Valteram** par Valsts Zinātniskās kvalifikācijas komisijas ilggadīgu un kvalitatīvu vadību un darbības principu izstrādāšanu.Ministru kabineta Atzinības rakstu J. Muhinai, J. Mažeikam, J. Kārkliņam, E. Volksonei un R. Valteram pasniedz Izglītības un zinātnes ministre Mārīte Seile. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Iesniedzējs:

Ministru prezidente Laimdota Straujuma

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_Mārtiņš Krieviņš

11.01.2016.

322

Irēna Pļaveniece

67082911; irena.plaveniece@mk.gov.lv